Atta Halilintar

Muhammad Attamini Halilintar atau nan labiah dikana jo Atta Halilintar adolah saurang Youtuber, selebritih jo pangusaha kondang Indonesia nan badarah Minangkabau.Chaniago, Hasril (ed). 2023. Ensiklopedia Tokoh 1001 Orang Minang. Padang: UMSB Press Tahun 2023, inyo tacataik sabagai YouTuber nan paliang banyak pangikuiknyo satalah Ria Ricis di Asia Tanggaro.https://www.harianhaluan.com/lifestyle/109422793/atta-halilintar-orang-minang-menantu-krisdayanti-pengusaha-dan-youtuber-subscriber-terbanyak-di-asia-tenggara (Diakses 18 Januari 2024) Tacataik ado 30 juta pangikuiknyo di YouTube sampai tahun 2023.

Atta Halilintar lahia di Dumai, Riau pado 20 November 1994. Nyo marupokan anak partamo dari sabaleh kakak-baradiak. Abaknyo banamo Halilintar Anofial Asmid anak dari Asmid bin Datuak Syamsudin malako Kayo nan baasa dari Padang Tarokjo Nurdini binti Zainuddin asa Ampek Angkek. Amaknyo banamo Lenggogeni Faruk lahia dari pasangan Umar Faruk bin Abbas nan baasa dari Payakumbuah.https://www.harianhaluan.com/news/pr-106408236/jadi-ini-sumber-kekayaan-lenggogeni-faruk-ibu-kandung-atta-halilintar (Diakses 18 Januari 2024) Kake Atta dai pihak abak jo amak, samo-samo karajo di Caltex, Dumai.

 Maso Kaciak 
Atta mawariahan jiwo usaho dari urang gaeknyo. Kaluargo ko alah malalang buano hiduik jo bisnih. Bisnihnyo sampaik mangalami kasulikan katiko di Malayisa bahkan apaknyo sampaik masuak organisasi sasek nan talarang di Malaysia. Kondisi nan damikian mambuek inyo haruih bantiang tulang pulo di usia nan masih kaciak. Wakatu SD inyo parnah manjua roti, sandwich jo mainan anak-anak untuak mandapekan pitih lanjo.https://www.wowkeren.com/berita/tampil/00452673.html#:~:text=Sedari%20kecil%2C%20Atta%20sudah%20diajari,gue%20harus%20dagang%20dari%20sekolah. (Diakses 18 Januari 2024) Kagigiahan Atta manggaleh mambueknyo santiang dalam dunio usaho, bahkan di usia 13 tahun nyo alah usaho jua bali oto, gadget jo usaho parusahaan tour.

 Manjadi Youtuber 
Alah talatiah manjalani hiduik nan paik namun bisa kreatif jo mandiri sarato dinamih mambuek Atta bapikia untuak mambuek akun YouTube sajak usia 20 tahundan cuma dapek 700 pangikuik. Namun dek kagigiahannyo, nyo bisa manjadi urang jo pradikek sabagai YouTuber paliang banyak pangikuiknyo di Asia Tanggaro dan paliang dikana di Indonesia di YouTube.https://www.wowkeren.com/berita/tampil/00329327.html (Diakses 18 Januari 2024) Bahkan nyo dinobaikan sabagai "Sapuluah YouTuber Takayo Dunio 2019"https://radarmalang.jawapos.com/lifestyle/811071478/7-youtuber-terkaya-di-dunia-versi-forbes-atta-halilintar-masuk (Diakses 18 Januari 2024) tamasuak "Sapuluah Digital Contents Creators 2021" versi surek kaba Forbes Indonesia. Inyo masuak pulo "Forbes Indonesia 30 Under 30" tahun 2021 untuak katagori, Art, Entertainment jo Sports di tahun nan samo.

 Bisnih 
Salain tukang buek konten di YouTube, Atta juo babisnih jo manggaleh baju jo fashion pakai merk AHHA jo manggaleh hijab jo merk AHHA Hijab. Inyo juo manggaleh bisnih kuliner masakan Minang di lapau nasi Rumah Makan Padang Patuih.https://padang.harianhaluan.com/reportase/pr-1061309819/padang-petir-rumah-makan-padang-milik-atta-halilintar-yang-bikin-masakan-minang-istimewa (Diakses 18 Januari 2024) Inyo juo punyo klub bola kaki nan diagian namo FC Bekasi City jo klub futsal nan diagiah namo Pendekar United FC. Karano aktif di dunio futsal, inyo diangkek sabagai anggota komite eksekutif Federasi Futsal Indonesia di bidang Pambadayoan jo Pangambangan Bisnih Futsal di Indonesia.

 Kawin 
Inyo mangawini Aurel Hermansyah, anak dari Anang Hermansyah jo Krisdayanti pado 3 April 2021 di Jakarta nan dihadiri banyak tokoh.

 Riwayaik